Publication: Magyar Közlöny
Issue: MK-2006-12 (Year: 2006, Number: 12)
Era: 2004-2010
Section: 1999. évi LXXVI. törvény (Szjt.) 77. § (1) és (3) bekezdéseiben, valamint a 90. § (1) bekezdésében foglalt rendelkezések alapján, az alábbiak szerint állapítja meg a kereskedelmi célból kiadott hangfelvételnek vagy az arról készült
Paragraph Index: 725

1. Az elõadómûvészi és hangfelvétel-elõállítói jogdíj mértéke 1.1. A hangfelvételt sugárzás útján a nyilvánossághoz közvetítõ felhasználó, az elõadómûvésznek és a hangfelvétel elõállítójának együttesen az általános forgalmi adót nem tartalmazó költségvetési, fenntartói, illetve mûsorszolgáltatáshoz nyújtott egyéb támogatása 1%-ának, továbbá elõfizetõi díjbevételei 2%-ának, valamint reklámés szponzorációs bevételei 4%-ának megfelelõ együttes összegû, de legalább 9850 (azaz kilencezer-nyolcszázötven) forint/hó jogdíjat köteles fizetni. 1.2. A felhasználó az 1.1. pontban meghatározott együttes összegû, de legalább 6550 (azaz hatezer-ötszázötven) forint/hó jogdíjat köteles fizetni akkor is, ha a hangfelvételt nem sugárzással, hanem vezeték útján vagy bármely más hasonló eszközzel vagy módon – ideértve a számítógépes hálózat igénybevételét is – közvetíti a nyilvánossághoz. Számítógépes hálózat igénybevételével való nyilvánossághoz közvetítésen a jelen jogdíjközlemény értelmezése során a kereskedelmi célból kiadott hangfelvételek elõre szerkesztett módon, kizárólag számítógépes hálózat igénybevételével történõ olyan nyilvánossághoz közvetítését kell érteni, amely az igénybevevõ számára nem teszi lehetõvé a mûsor semmiféle befolyásolását, személyre szabását, illetve amely nem teszi lehetõvé az igénybevevõ számára, hogy a mûsor tartalmi elemeibõl vagy annak korábbi részeibõl válasszon, vagy, hogy igénybevétel közben egy vagy több hangfelvételt átugorjon. 1.3. A hangfelvételnek a sugárzással egy idõben, számítógépes hálózat igénybevételével is történõ nyilvánossághoz közvetítéséért („simulcasting”) a felhasználó az 1.1. pont szerint fizetendõ együttes összegû jogdíjon felül annak 5%-át köteles fizetni. 1.4. a) Az 1.1. pontban említett reklám- és szponzorációs bevételen a bármilyen forrásból származó mindazon befizetéseket és dolog átadásával vagy tevékenység végzésével teljesített szolgáltatásokat érteni kell, amelyekre az adott felhasználó beszámolási/könyvvezetési kötelezettsége a mindenkor hatályos számviteli jogszabályok értelmében kiterjed. Reklám- és szponzorációs díjnak minõsül az a bevétel is, amely a felhasználással összefüggésben nem a felhasználónál, hanem egy általa igénybe vett vagy vele gazdasági kapcsolatban álló harmadik személynél keletkezett.

Source: https://magyarkozlony.hu/hivatalos-lapok/03ec23e4e3daa07d298146c87709e8d29feab050/dokumentumok/14a19751054d0b5a76d9da31346f79041991f574/letoltes